पंजाब में ऑपरेशन विजिल शुरू, DGP लुधियाना पहुंचे; बदमाशों व ड्रग तस्करों पर कार्रवाई
Punjab Police Operation OPS Vigil Video; Action Against Drug Peddlers Anti Social Elements Gangsters पंजाब के अमृतसर में 36 घंटों में हुए दो धमाकों के बाद पुलिस ने आज पूरे राज्य में ऑपरेशन (OPS) विजिल शुरू किया है।
पंजाब के अमृतसर में 36 घंटों में हुए दो धमाकों के बाद पुलिस ने आज पूरे राज्य में ऑपरेशन (OPS) विजिल शुरू किया है। जिसमें पंजाब पुलिस के आला अधिकारी 28 SSP ऑफिस और कमिश्नरेट के दायरे में आने वाले क्षेत्र में बड़े स्तर पर कार्रवाई कर रहे हैं
जिनका लक्ष्य ड्रग तस्कर, असामाजिक तत्त्व व शरारती अनसर होंगे। स्पेशल DGP लॉ एंड ऑर्डर अर्पित शुक्ला इस पूरे ऑपरेशन की निगरानी रख रहे हैं।
ऑपरेशन विजिल से जुड़ी तस्वीरें:-
स्पेशल DGP अर्पित शुक्ला ने कहा कि पंजाब की कानूनी व्यवस्था को दुरुस्त बनाए रखने के मकसद से इस ऑपरेशन विजिल लॉन्च किया। इसमें स्पेशल नाके लगाए गए हैं। इसके अलावा फ्लैग मार्च निकाले जाएंगे और पंजाब में संवेदनशील जगहों को आइडेंटिफाई किया गया है, जहां सर्च अभियान भी चलाया जाएगा।
DGP रैंक के अधिकारी उतरे मैदान में
स्पेशल DGP अर्पित शुक्ला ने कहा कि इस ऑपरेशन के दौरान सभी स्पेशल DG, ADGP, IG, डीआईजी रैंक के अधिकारी फील्ड में उतरे हैं। शहरों में एक-एक अधिकारी को डिप्यूट किया गया है। यही पूरे ऑपरेशन को लीड कर रहे हैं।